**Rok Tičar** (s. 3. toukokuuta 1989 Jesenice, Slovenia, Jugoslavia) on slovenialainen jääkiekkoilija, joka pelaa Itävallan monikansallisen ICEHL-joukkue Vienna Capitalsissa. Hän on pelipaikaltaan keskushyökkääjä.

Ura
---

### Seuraura

Tičar aloitti jääkiekon HK Jesenicessä, mutta hän pelasi ensimmäiset miesten pelinsä 16-vuotiaana HK HIT Casino Kranjska Gorassa kaudella 2005–2006. Tičar teki Slovenian liigan runkosarjassa 27 ottelussa tehot 4+1=5. Kauden 2006–2007 hän pelasi samaa liigaa HK Jesenicen kakkosjoukkueessa.

Kaudeksi 2007–2008 Tičar siirtyi Ruotsiin ja Timrå IK:n J20-joukkueeseen. Hän oli joukkueen paras maalintekijä ja sisäisen pistepörssin neljäs tehoilla 11+9=20. Tičar pelasi kauden aikana myös neljä Elitserien-ottelua tehden niissä yhden syöttöpisteen. Kaudella 2008–2009 hän voitti Timrån J20-joukkueen sisäisen pistepörssin tehoilla 12+22=34. Elitserienin puolella Tičar pelasi yhden ottelun.

Tičar palasi kaudeksi 2009–2010 kasvattajaseuraansa HK Acroni Jeseniceen pelaamaan Itävallan Erste Bank Eishockey Ligaa. Hän teki runkosarjassa 45 ottelussa tehot 13+15=28 ja oli joukkueen kolmanneksi paras maalintekijä ja neljänneksi paras pistemies. Keväällä 2010 Tičar pelasi HK Jesenicessä myös Slovenian liigan pudotuspeleissä, jotka päättyivät Slovenian-mestaruuteen. Syyskuussa 2010 hän teki joukkueen kanssa kevääseen 2012 ulottuvan jatkosopimuksen.

Tičar oli kaudella 2010–2011 tehoilloa 24+44=68 koko EBEL:n pistepörssin kolmas Vienna Capitalsin François Fortierin ja Benoît Grattonin jälkeen. Hän oli samalla sijalla myös liigan syöttöpörssissä. Kaudeksi 2011–2012 Tičar siirtyi 1+2-vuotisella sopimuksella Saksan DEL:ssä pelaavaan Krefeld Pinguineen. Hän teki Krefeldissä kauden aikana 20 tehopistettä. Kesällä 2012 Tičar teki sopimuksen toisen DEL-joukkueen, Kölner Haien kanssa. Hän voitti kaudella 2012–2013 joukkueen sisäisen tehotilaston lukemalla +13. Kaudella 2013–2014 Tičar oli tehoilla 9+23=32 Krefeldin paras syöttäjä ja jakoi sisäisen pistepörssin toisen sijan Alexander Weißin ja Andreas Falkin kanssa.

Kaudeksi 2014–2015 Tičar siirtyi vuoden mittaisella sopimuksella KHL:n slovakialaisjoukkue HC Slovan Bratislavaan. Hän oli joukkueen paras syöttäjä ja toiseksi paras pistemies Ladislav Nagyn jälkeen tehoilla 11+19=30. Heinäkuussa 2015 Tičar teki vuoden mittaisen jatkosopimuksen Slovanin kanssa. Kaudella 2015–2016 hän oli joukkueen toiseksi paras maalintekijä ja kolmanneksi paras pistemies tehoilla 14+17=31. Kaudeksi 2016–2017 Tičar siirtyi jatkamaan KHL-uraansa Avtomobilist Jekaterinburgin riveihin.

### Maajoukkueura

Tičar edusti Sloveniaa Sotšin olympiakisoissa 2014 sekä MM-kilpailuissa vuosina 2011, 2013 ja 2015. Hän oli vuoden 2013 turnauksessa joukkueen paras pistemies ja maalintekijä tehoilla 3+3=6 ja palkittiin Slovenian yhtenä kolmesta parhaasta pelaajasta. Tičar pelasi myös I-divisioonan MM-kilpailuissa vuosina 2009, 2010, 2012 ja 2016. Hän teki vuoden 2010 turnauksessa tehot 7+3=10, joilla Tičar voitti turnauksen maalipörssin ja oli B-lohkon pistepörssin toinen joukkuetoverinsa Žiga Jegličin jälkeen. He voittivat turnauksen B-lohkon kultaa ja olivat nostamassa Sloveniaa vuodeksi 2011 MM-kilpailujen pääsarjaan. Vuoden 2009 turnauksesta Tičar voitti A-lohkon hopeaa. Vuoden 2011 pääsarjaturnauksessa hän oli kolmella osumallaan Slovenian paras maalintekijä Tomaž Razingarin kanssa. Joukkue putosi kuitenkin IA-divisioonaan, mutta nousi jälleen pääsarjaan vuoden 2012 turnauksesta tulleen kullan myötä. Tičar oli tehoilla 3+3=6 Slovenian paras pistemies ja hänet valittiin turnauksen tähdistökentälliseen. Vuoden 2016 turnauksessa hän toimi joukkueen varakapteenina ja voitti kultaa.

Tičar pelasi myös Sotšin olympiakisojen 2014 karsinnoissa, jotka päättyivät F-lohkon voittoon ja Slovenian nousuun varsinaiseen olympiaturnaukseen. Hän pelasi myös alle 20-vuotiaiden I-divisioonan MM-kilpailuissa vuosina 2008 (B-lohkon pronssia) ja 2009 sekä alle 18-vuotiaiden I-divisioonan MM-kilpailuissa vuosina 2006 (A-lohkon hopeaa) ja 2007 (A-lohkon hopeaa).

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | HK Kranjska Gora | Slovenia | 27 | 4 | 1 | 5 | 6 | – | – | – | – | – | U18d1 | 5 | 1 | 0 | 1 | 2 |
| 2006–2007 | HK Jesenice II | Slovenia | 22 | 8 | 6 | 14 | 39 | – | – | – | – | – | U18d1 | 5 | 2 | 4 | 6 | 2 |
| 2007–2008 | Timrå IK | Elitserien | 4 | 0 | 1 | 1 | 0 | – | – | – | – | – | JMMd1 | 5 | 1 | 4 | 5 | 4 |
| 2008–2009 | Timrå IK | Elitserien | 1 | 0 | 0 | 0 | 0 | – | – | – | – | – | JMMd1 | 5 | 2 | 5 | 7 | 0 |
|  |  |  |  |  |  |  |  |  |  |  |  |  | MMd1 | 5 | 0 | 2 | 2 | 0 |
| 2009–2010 | HK Jesenice | EBEL | 45 | 13 | 15 | 28 | 35 | – | – | – | – | – | MMd1 | 5 | 7 | 3 | 10 | 2 |
|  | HK Jesenice | Slovenia | 4 | 3 | 1 | 4 | 2 | 6 | 4 | 5 | 9 | 2 |
| 2010–2011 | HK Jesenice | EBEL | 54 | 24 | 44 | 68 | 16 | – | – | – | – | – | MM | 5 | 3 | 0 | 3 | 2 |
|  | HK Jesenice | Slovenia | 4 | 7 | 3 | 10 | 0 | 4 | 1 | 3 | 4 | 12 |
| 2011–2012 | Krefeld Pinguine | DEL | 47 | 7 | 13 | 20 | 51 | – | – | – | – | – | MMd1 A | 5 | 3 | 3 | 6 | 4 | Ykköstähdistö |
| 2012–2013 | Kölner Haie | DEL | 51 | 9 | 15 | 24 | 16 | 12 | 2 | 4 | 6 | 2 | OQ | 3 | 1 | 3 | 4 | 0 |
|  |  |  |  |  |  |  |  |  |  |  |  |  | MM | 7 | 3 | 3 | 6 | 4 |
| 2013–2014 | Kölner Haie | DEL | 49 | 9 | 23 | 32 | 18 | 12 | 0 | 2 | 2 | 4 | OK | 5 | 1 | 1 | 2 | 0 |
| 2014–2015 | HC Slovan Bratislava | KHL | 59 | 11 | 19 | 30 | 30 | – | – | – | – | – | MM | 7 | 0 | 2 | 2 | 2 |
| 2015–2016 | HC Slovan Bratislava | KHL | 57 | 14 | 17 | 31 | 24 | 4 | 0 | 0 | 0 | 2 | MMd1 A | 5 | 1 | 3 | 4 | 0 |
| 2016–2017 | Avtomobilist Jekaterinburg | KHL | 55 | 15 | 8 | 23 | 22 | – | – | – | – | – | OQ | 3 | 3 | 1 | 4 | 0 |
|  |  |  |  |  |  |  |  |  |  |  |  |  | MM | 7 | 1 | 1 | 2 | 2 |
| 2017–2018 | Avtomobilist Jekaterinburg | KHL | 8 | 0 | 4 | 4 | 4 | – | – | – | – | – | OK | 4 | 0 | 1 | 1 | 2 |
|  | Torpedo Nižni Novgorod | KHL | 15 | 0 | 3 | 3 | 10 | – | – | – | – | – | MMd1 A | 5 | 1 | 2 | 3 | 4 |
|  | HK Sibir Novosibirsk | KHL | 15 | 4 | 3 | 7 | 16 | – | – | – | – | – |
| 2018–2019 | Kunlun Red Star | KHL | 12 | 0 | 2 | 2 | 4 | – | – | – | – | – |
|  | Kölner Haie | DEL | 13 | 3 | 3 | 6 | 2 | 11 | 1 | 5 | 6 | 4 |
| 2019–2020 | IK Oskarshamn | SHL | 19 | 0 | 0 | 0 | 2 | – | – | – | – | – | OQ | 3 | 4 | 2 | 6 | 0 |
|  | Klagenfurter AC | EBEL | 9 | 2 | 4 | 6 | 26 | 1 | 0 | 1 | 1 | 2 |
| 2020–2021 | Klagenfurter AC | ICEHL | 48 | 19 | 25 | 44 | 26 | 15 | 5 | 12 | 17 | 11 |
| 2021–2022 | Klagenfurter AC | ICEHL | 43 | 7 | 33 | 40 | 18 | 2 | 1 | 3 | 4 | 0 | OQ | 3 | 1 | 1 | 2 | 0 |
|  |  |  |  |  |  |  |  |  |  |  |  |  | MMd1 A | 4 | 2 | 4 | 6 | 0 |
| 2022–2023 | Klagenfurter AC | ICEHL | 45 | 15 | 24 | 39 | 18 | 10 | 3 | 0 | 3 | 2 | MM | 7 | 0 | 2 | 2 | 4 |
| 6 kautta | yhteensä | EBEL/ICEHL | 244 | 80 | 145 | 225 | 139 | 28 | 9 | 16 | 25 | 15 |
| 5 kautta | yhteensä | KHL | 221 | 44 | 56 | 100 | 110 | 4 | 0 | 0 | 0 | 2 |
| 4 kautta | yhteensä | DEL | 160 | 28 | 54 | 82 | 87 | 35 | 3 | 11 | 14 | 10 |
| 2 kautta | yhteensä | Elitserien/SHL | 5 | 0 | 1 | 1 | 0 | – | – | – | – | – |

Lähteet
-------

* Rok Tičar The Internet Hockey Databasessa (englanniksi)
* Rok Tičar *Elite Prospects*. Everysport Media Group AB.  (englanniksi)

### Viitteet

1. 1 2  Pettersson, Robert: Timrås poängkung flyttar hem *Hockeysverige.se*.  25.6.2009. NewsMe. Viitattu 28.12.2010. (ruotsiksi)
2. 1 2 3 4 5 6 7 8  Rok Tičar *Elite Prospects*. Everysport Media Group AB.  (englanniksi)
3. ↑  Slowene Rok Ticar wird ein Pinguin  19.5.2011. Krefeld Pinguine.  Arkistoitu 21.10.2012. Viitattu 26.4.2012. (saksaksi)
4. ↑  Haie angeln sich Ticar *Kicker*.  23.5.2012. Viitattu 28.5.2012. (saksaksi)
5. ↑  Slovinské reprezentačné duo v Slovane!  2.5.2014. HC SLOVAN.sk. Viitattu 25.8.2014. (slovakiksi)
6. ↑  Трансферные новости 5-9 мая. Обмены *khl.ru*.  10.5.2016. КХЛ. Viitattu 21.8.2016. (venäjäksi)